En særdeles grov sag om børneporno og seksuelt misbrug af et barn skal for retten i Aalborg i næste uge.

En mand fra Aalborg skal på onsdag for retten - tiltalt for årelangt seksuelt misbrug sin lille datter. Det begyndte, da pigen var blot otte måneder gammel. Ifølge anklageskriftet fandt overgrebene sted mellem 2006 og 2010 på to adresser i Aalborg. Ifølge anklageskriftet drejer sagen sig både om samleje og anden kønslig omgang end samleje. Faderen optog også film og tog billeder af sine overgreb på pigen - og optagelserne delte han via internettet med en større kreds af pædofile. Han er desuden tiltalt for besiddelse af 3.792 børnepornografiske billeder og 193 børnepornografiske film. 236 billeder og 10 film var med mandens egen datter. Endelig er manden tiltalt for at have distribueret billeder og film på internettet med sin daværende kæreste - uden at hun vidste noget om det. Sagen skal for retten i Aalborg på onsdag og kører som en tilståelsessag.